joelniklaus/EU_Wikipedias huggingface dataset:
UFO: Extraterrestrials

UFO: Extraterrestrials on Chaos Conceptin kehittämä vuoropohjainen taktiikkapeli, joka julkaistiin Windowsille vuonna 2007.

Pelin juoni 
Muukalaiset ovat valtaamassa maapalloa ja sinne järjestetään ihmisten ylläpitämä tukikohta torjumaan tunkeilijoita. Ihmiset ovat pahasti teknologiassa jäljessä ja suurin haaste onkin kerätä muukalaisten varusteita, jotta ne voidaan tutkia ja valjastaa omaan käyttöön.

Kehitys 
Peliä pidetään X-COM -pelisarjan "henkisenä jälkeläisenä". Peli ei sinällään tarjoa kovinkaan paljon uutta, muuten kuin grafiikan ja tekoälyn osalta.
Pelin kehittäjillä ei ole yhteyttä muihin sarjan peleihin eikä siten ole suoraan samaa sarjaa.

Katso myös 
 UFO: Enemy Unknown
 X-COM

Aiheesta muualla 
 
 UFO: Extraterrestrialsin virallinen kotisivu

Vuoden 2007 videopelit
Scifipelit
Windows-pelit
Panu Laturi

Panu Laturi (s. 14. tammikuuta 1972 Ylihärmä) on suomalainen poliittinen vaikuttaja. Hän toimi Vihreiden puoluesihteerinä 2007–2013.

Ura

Laturi on valmistunut Helsingin yliopistosta valtiotieteiden maisteriksi pääaineenaan kansantaloustiede. Hän toimi Helsingin yliopiston ylioppilaskunnan hallituksen jäsenenä 1998 ja puheenjohtajana 1999.

Ennen liittymistään vihreisiin Laturi työskenteli keskustan kansanedustajan Aulis Ranta-Muotion avustajana (1997–1999).Vihreissä hän on työskennellyt Vantaan ja Uudenmaan vihreiden toiminnanjohtaja 2000–2002, vaalipäällikkönä eduskuntavaaleissa 2003 ja euro- ja kunnallisvaaleissa 2004, kansainvälisten asioiden sihteerinä 2003–2005 ja puoluesihteerinä 2007–2013. Laturi on asunut ja työskennellyt Brysselissä Euroopan vihreiden kampanjapäällikkönä 2004 ja 2005–2007. Euroopan vihreiden nuorten puheenjohtajana Laturi toimi vuoden 2003 ja Euroopan vihreiden hallituksen jäsenenä 2012–2014.

Pekka Haaviston presidenttikampanjan kampanjapäällikkö Riikka Kämppi kritisoi Laturia vaalikampanjasta kertovassa kirjassaan. Hänen mukaansa Laturi ilmoitti katkaisseensa rahaliikenteen eli yksityisten tukijoiden lahjoitusten virran puoluetoimistosta kampanjaan uhkailumielessä ja halusi avoimesti savustaa Kämpin ulos tehtävästä. Laturi kiisti syytökset.

Puolueuran jälkeen Panu Laturi on työskennellyt Suomen sosiaali ja terveys ry:n järjestöjohtajana ja vaikuttamisen tuki -tiimin johtajana 2013–2016. Tuolloin hän toimi myös hyvinvointipoliittisen Noste-lehden päätoimittajana Tämän jälkeen hän siirtyi osakkaaksi ja työntekijäksi N2-markkinointiviestintäkonserniin, jonka N2 Comms vaikuttajaviestinnän yksikön toimitusjohtaja hän on.

Laturi on myös Verkkouutisten kolumnisti.

Yksityiselämä

Panu Laturi oli naimisissa kokoomuspoliitikko Laura Rissasen kanssa.

Pahoinpitely 
Laturi pahoinpideltiin ja ryöstettiin Brysselissä joulukuussa 2019. Satunnainen, mielenterveysongelmista kärsinyt ohikulkija löi työmatkalla ollutta Laturia rautapainolla päähän. Tämän seurauksena hän sai aivovamman ja joutui olemaan sairaalassa koomassa kolmen viikon ajan.

Lähteet

Aiheesta muualla
 

Vihreän liiton poliitikot
Vihreän liiton puoluesihteerit
Vuonna 1972 syntyneet
Elävät henkilöt
Monica Frassoni

Monica Frassoni (s. 9. syyskuuta 1963 Veracruz, Meksiko) on italialainen vihreä poliitikko ja Euroopan vihreän puolueen toinen puheenjohtaja. Hän toimi europarlamentaarikkona vuosina 1999–2009. Vuosina 1999–2004 hän edusti Belgian ranskankielistä vihreää puoluetta Ecoloa ja vuosina 2004–2009 Italian vihreitä. Vuonna 2009 hän ei tullut valituksi. Frassoni oli europarlamentissa toinen Vihreät / Euroopan vapaa allianssi -ryhmän puheenjohtajista vuosina 2002–2009.

Lähteet

Aiheesta muualla 

 Monica Frassonin verkkosivut 
 Monica Frassoni Euroopan parlamentin sivuilla

Italialaiset vihreät poliitikot
Italialaiset europarlamentaarikot
Vuonna 1963 syntyneet
Elävät henkilöt
Ana Gabriel

Ana Gabriel (s. María Guadalupe Araújo Young, 10. joulukuuta 1955 Sinaloassa Meksikossa) on suosittu meksikolainen laulaja, joka on urallaan laulanut monentyylistä musiikkia, tyyleihin lukeutuvat mm. morteña, ska, bolero, ranchera, huapango, viihde, rock, jopa dance.

Lapsuus ja nuoruus
Gabrielin vanhemmat ovat Rafael Araújo ja kiinalaissyntyinen Isabel Yong. Mm. Agustín Laran innoittamana hän aloitti laulamisen ja säveltämisen jo 6-vuotiaana. Anan ollessa 15-vuotias perhe muutti Tijuanaan, jossa hän aloitti kirjanpidon opinnot. Gabriel nousi lavalle ensimmäistä kertaa 15. syyskuuta 1974. Alettuaan laulaa Tijuanan baareissa 1980-luvun alussa Gabriel pääsi osallistumaan Valores juveniles -kilpailuun jossa hänelle povattiin suurta tulevaisuutta laulajana. Vuonna 1977, 22-vuotiaana hän nauhoitti ensimmäisen laulunsa Compréndeme

Laulajanura
Ura alkoi kuitenkin tosissaan vasta 1987 jolloin Gabriel voitti OTI:n kansallisen musiikkifestivaalin ja sijoittui saman järjestön kansainvälisessä kilpailussa Lissabonissa kolmanneksi.

Gabrielilta on ilmestynyt 18 studiolevyä. Hän on erittäin suosittu varsinkin kotimaassaan ja voittanut useita palkintoja (mm. Lo Nuestro, Billboard). Hän on duetoinut muun muassa Plácido Domingon, Rocío Juradon ja Vikki Carrin kanssa.

Tuotanto

Studiolevyt

Livet ja kokoelmat

Lähteet

Aiheesta muualla 
anagabriel.com

Meksikolaiset laulajat
Oslon tuomiokirkko

Oslon tuomiokirkko () on kirkkorakennus Norjan pääkaupungissa Oslossa. Se sijaitsee Oslon Stortorvet-aukiolla. Kirkko on Norjan kirkon Oslon hiippakunnan pääkirkko. Norjan kuningashuone ja valtio käyttävät kirkkoa kirkollisiin tilaisuuksiinsa. Kirkko valmistui vuonna 1697, ja sitä on uudistettu vuosina 1848–1850. Vuonna 1950 kirkko restauroitiin Oslon 900-vuotisjuhlia varten.

Nykyinen tuomiokirkko on kolmas tuomiokirkko Oslossa. Oslon ensimmäinen tuomiokirkko oli Halvardskatedralen, joka rakennettiin romaaniseen tyyliin kuningas Sigurd I Jerusaleminkävijän aikakaudella 1100-luvun ensimmäisellä puoliskolla. Myöhemmin se sai myös goottilaisia piirteitä. Ensimmäisen tuomiokirkon rauniot on nähtävillä Gamlebyenissä.

Lähteet

Aiheesta muualla 

 Oslon tuomiokirkon sivusto

Norjan tuomiokirkot
Oslon rakennukset ja rakennelmat
Kivikirkot
Lies for the Liars


Lies for the Liars on The Usedin kolmas studioalbumi, joka julkaistiin 22. toukokuuta 2007.

Albumi debytoi Yhdysvalloissa Billboard 200 -listan viidennellä sijalla. Iso-Britanniassa se nousi albumilistan sijalle 39.

Kappaleet

Bonusraidat

Studio
 Dark Days – 3:49 
 Devil Beside You – 3:45 
 My Pesticide – 3:07 
 Slit Your Own Throat – 3:04 
 Pain – 4:29 
 Tunnel – 3:46

Live
Kaikki kappaleet ovat Maybe Memories -julkaisulta.

 A Box Full of Sharp Objects (Live) – 2:56
 Maybe Memories (Live) – 3:11
 On My Own (Live) – 2:46

Arvostelut 
 Metacritic: 58/100
 AllMusic: 
 Alternative Press: 
 Entertainment Weekly: B
 Soundi:

Lähteet 

Vuoden 2007 albumit
The Usedin albumit
Emil Böök

Emil Böök (9. marraskuuta 1835, Helsinki – 15. heinäkuuta 1914 Nastola) oli suomalainen kasvatustieteilijä, rehtori ja professori.

Emil Böökin vanhemmat olivat tullivartija Karl Gustaf Böök ja Fredrika Sjöberg. Hän pääsi ylioppilaaksi 1856 Porvoon lyseosta ja valmistui Helsingin yliopistosta filosofian kandidaatiksi 1861, filosofian maisteriksi 1864 sekä filosofian lisensiaatiksi ja tohtoriksi 1867.

Böök väitteli tohtoriksi vuonna 1868 kouluhistoriallisella tutkimuksella Realismen i den tyska skolan intill medlet af det adertonde århundradet. Väitöksen jälkeen hän toimi kasvatustieteen dosenttina vuoteen 1892 saakka. Kasvatus- ja opetusopin professorin Zachris Joachim Cleven jäätyä eläkkeelle vuonna 1882 Böök hoiti 1880-luvulla yliopiston kasvatus- ja opetusopin professorin virkaa useaan eri otteeseen virkaa tekevänä.

Emil Böök toimi alun perin Lauantaiseuran vuonna 1831 perustaman Helsingfors Lyceumin rehtorina vuosina 1869–1891. Rehtorin mukaan koulua kutsuttiin "Böökin lyseoksi", ja sen oppilaisiin kuului muun muassa C. G. E. Mannerheim, jonka Böök joutui vuonna 1879 erottamaan koulusta kurittomuuden vuoksi. Lopulta Mannerheim kuitenkin suoritti koulun loppuun yksityisesti Böökin lyseossa vuonna 1887.

Helsingissä Vuorikatu 22:ssa sijainneen Böökin lyseon toiminta päättyi 1891, koska se oli ollut lähellä suomalaisuusliikettä oleva ruotsinkielinen koulu ja suomenkieliset perheet alkoivat vähitellen panna lapsiaan entistä enemmän suomenkielisiin kouluihin. Tämän jälkeen Emil Böök toimi vielä vuosina 1891–1914 ruotsalaisen normaalilyseon historian yliopettajana. Böök sai professorin arvon 1908.

Böök oli naimisissa vuodesta 1863 Eugénie (Jenny) Charlotta Amalia Augusta Paldanin kanssa. Emil Böökin poika Einar Böök oli suomalaisen sosiaalipolitiikan kehittäjä, joka toimi muun muassa sosiaalihallituksen ylitirehtöörinä ja sosiaaliministerinä.

Teoksia 
 Realismen i de tyska skolan, dosentin väitöskirja. 1868
 Joannes Ludovicus Vives, en reformator inom den pedagogiska vetenskapen, väitöskirja. Helsingfors 1887
 Från en studieresa. Helsingfors 1892

Lähteet 
 
 Mikko Pennanen, Kasvatustiede yliopistollisena oppiaineena Suomessa 1852–1995
 Mannerheim – Kasvun aika
 Mannerheimin päästötodistus Böökin lyseosta 1887
 Helsingfors Lyceum
 

Suomen koulujen rehtorit
Suomalaiset kasvatustieteilijät
Suomalaiset professorin arvonimen saaneet
Vuonna 1835 syntyneet
Vuonna 1914 kuolleet
Alma

Alma on naisen nimi myös Suomessa. Nimi Alma juontaa alkuperänsä latinankielisesta termista almus, jonka femiinimuoto on alma ja joka tarkoittaa lempeää, mietoa. Saameksi sana alma puolestaan tarkoittaa kelpoa tai oikeaa.

Sana esiintyy myös latinalaisessa sanonnassa Alma mater, jota usein käytetään siitä yliopistosta, jossa henkilö on opiskellut. Espanjassa alma on merkinnyt sielua. Myös portugalin kielessä alma tarkoittaa sielua mutta unkarin kielessä omenaa.

Suomessa nimi Alma on annettu 1900-luvun alusta vuoden 2019 loppuun mennessä 10 818 henkilölle.

Tunnettuja Almoja
Alma Aarni, suomalainen kirjailija
Alma Ahlman, suomalainen laulaja ja näyttelijä
Alma del Banco, saksalainen taidemaalari
Alma Berglund, suomalainen näyttelijä
Alma Cogan, englantilainen laulajatar
Alma Engblom, suomalainen taidemaalari
Alma Fahlstrøm, tanskalainen näyttelijä ja ohjaaja
Alma Fohström, suomalainen oopperalaulaja
Alma Forstén, Marttaliiton johtohenkilö, Reitkallin puutarhakoulun perustaja
Alma Forstén, suomalainen jalkapalloilija
Alma Heikkilä, suomalainen kuvataiteilija
Alma Hildén, suomalainen kirjailija
Alma Hinding, tanskalainen elokuvanäyttelijä
Alma Hjelt, suomalainen fysioterapeutti, Suomen Naisyhdistyksen ensimmäinen sihteeri
Alma Hongell, suomalainen lastenkirjailija
Alma Hätönen, suomalainen radiojuontaja
Alma Jalava, suomalainen yhteiskunnallinen ja järjestövaikuttaja
Alma Jokinen, suomalainen poliitikko (SDP)
Alma Juden, suomalainen taidemaalari
Alma Karlin, itävaltalainen matkakirjailija
Alma Kartano, kartanolaisuuden perustaja
Alma Koskinen, suomalainen kotiteollisuuden edistäjä
Alma Kuula (o.s. Silventoinen), suomalainen laulaja
Alma Laitila, suomalainen salibandyn pelaaja
Alma Lund, suomalainen oopperalaulaja ja näyttelijä
Alma Mahler, itävaltalainen säveltäjä
Alma Mattila, suomalainen kirjailija
Alma-Sofia Miettinen, Alma, suomalainen laulaja-lauluntekijä
Alma Möller, Islannin valtionlääkäri
Alma Onali, suomalainen toimittaja
Alma Ostapeck (o.s. Kaukinen), Lady Ostapeck, amerikansuomalainen valokuvaaja
Alma Pihl, suomalainen kultaseppä ja suunnittelija
Alma Pöysti, suomalainen näyttelijä
Alma Raatikainen, suomalainen kirjailija
Alma Reville, brittiläis-yhdysvaltalainen apulaiselokuvaohjaaja, elokuvakäsikirjoittaja ja leikkaaja
Alma Richards, yhdysvaltalainen korkeushyppääjä
Alma Skog, suomalainen hovioikeudenneuvoksetar
Alma Suppanen, suomalainen kirjallisuuden kääntäjä
Alma Söderhjelm, Ranskan historian tutkija, Suomen ensimmäinen naisprofessori
Alma Zadić, itävaltalainen poliitikko ja ministeri.

Kuvitteellisia Almoja
 Alma, kartanon neiti, päähenkilö Aleksis Kiven näytelmässä Alma
 Alma, päähenkilö Jarmo Lampelan draamaelokuvassa Alma de Sant Pere
 Alma Koskela, Väinö Linnan Täällä Pohjantähden alla -romaanin hahmo, Koskelan vanha emäntä
 Alma Nieminen (ruots. Alma Svensson), Vaahteramäen Eemelin äiti
 Alma Rivera, kuusivuotias tyttö televisiosarjassa Alma's Way.

Lähteet
Juho Koivisto (ministeri)

Johannes (Juho) Koivisto (ent. Keski-Koivisto; 15. maaliskuuta 1885 Kurikka – 13. lokakuuta 1975 Kurikka) oli suomalainen maanviljelijä ja pitkäaikainen Maalaisliiton kansanedustaja ja ministeri.

Koiviston vanhemmat olivat maanviljelijä Juho Keski-Koivisto ja Josefina Fredrika Liljeqvist. Käytyään kansakoulun hän oli maanviljelijänä Kurikassa vuosina 1906–1958. Koivisto tunnettiin Kurikassa puhujana jo 1900-luvun alkupuolella, ja vuodesta 1903 alkaen hän toimi nuorisoseuratoiminnassa sihteerinä ja myöhemmin puheenjohtajana. Hän oli mukana torvisoittokunnassa ja näytelmäpiireissä. Koivisto oli myös Kurikan suojeluskunnan perustajajäsen ja toimi sen perustamiskokouksen puheenjohtajana. Hän toimi myös Kurikan osuusmeijerin isännöitsijänä. 

Koivisto oli Maalaisliiton kansanedustajana Vaasan läänin eteläisestä vaalipiiristä 1927–1951. Hän oli apulaismaatalousministerinä Svinhufvudin II hallituksessa 1930–1931 ja Cajanderin III hallituksessa 1937–1939. Sotien aikana Koivisto oli II maatalousministeri Rytin I hallituksessa 1939–1940 ja Rytin II hallituksessa 1940–1941 sekä II valtiovarainministeri Rangellin hallituksessa 1941–1943.

Koivisto oli tasavallan presidentin valitsijamiehenä presidentinvaalissa 1925. Kunnallispolitiikkaan hän osallistui Kurikan kuntakokouksen ja kunnanvaltuuston puheenjohtajana.

Koivisto sai kunnallisneuvoksen arvonimen 1935 ja maanviljelysneuvoksen 1960.


Lähteet

Kirjallisuus

Viitteet

Aiheesta muualla
 

Maanviljelysneuvokset
Kansanedustajat
Suomen Keskustan poliitikot
Suomen ministerit
Kurikan kaupunginvaltuutetut
Vaasan läänin eteläinen vaalipiiri
Suomalaiset maanviljelijät
Vuonna 1885 syntyneet
Vuonna 1975 kuolleet
Eemil Linna

Kustaa Eemil (K. E.) Linna (sukunimi aikaisemmin Ainiala) (17. tammikuuta 1876 Pälkäne – 10. tammikuuta 1951 Tampere) oli suomalainen maanviljelijä ja nuorsuomalaisen puolueen sekä edistyspuolueen kansanedustaja ja ministeri. 

Linnan vanhemmat olivat maanviljelijä Johan Axel Ainiala ja Maja Stina Häkärä. Käytyään kansakoulun ja 1898 maanviljelys- ja meijeriopiston Linna toimi maanviljelijänä Messukylässä Tampereen lähellä.

Linna oli nuorsuomalaisen puolueen kansanedustajana 1913–1917 ja 1917–1918 sekä Edistyspuolueen kansanedustajana 1918–1930 edustaen Hämeen läänin pohjoista vaalipiiriä. Hän oli maatalousministerinä Mantereen hallituksessa 1928–1929 ja Kivimäen hallituksessa kulkulaitosten ja yleisten töiden ministerinä 1932–1936 ja apulaismaatalousministerinä 1934–1936 sekä vielä maatalousministerinä noin kahden viikon ajan syksyllä 1936. 

Linna oli presidentin valitsijamiehenä vuoden 1925 presidentinvaaleissa. Kunnallispolitiikkaan hän osallistui Messukylän kuntakokouksen ja kunnanvaltuuston puheenjohtajana. Linna sai kunnallisneuvoksen arvon 1920.

Linna oli MTK:n johtokunnan puheenjohtaja 1936–1951.

Linna oli naimisissa vuodesta 1913 Eeva Maria Taipaleen kanssa. Hänen poikansa diplomi-insinööri Antti Emil Linna oli 1960-luvulla Suomen Kansanpuolueen ja liberaalisen kansanpuolueen kansanedustajana.

Lähteet

Viitteet

Kansanedustajat
Nuorsuomalaiset poliitikot
Kansallisen Edistyspuolueen poliitikot
Kansallisen Edistyspuolueen puheenjohtajat
Suomen maatalousministerit
Messukylän kunnanvaltuutetut
Pirkanmaan vaalipiiri
Vuonna 1876 syntyneet
Vuonna 1951 kuolleet
Bruno Sarlin

Bruno Gustaf Willehad Sarlin (8. marraskuuta 1878 Viitasaari – 6. tammikuuta 1951 Helsinki) oli suomalainen maaherra ja Helsingin kaupungin huoltotoimen toimitusjohtaja. Sarlin oli myös Edistyspuolueen kansanedustaja ja ministeri.

Sarlinin vanhemmat olivat kanttori Konstantin Ferdinand Sarlin ja Margaretha Charlotta Granberg. Päästyään ylioppilaaksi 1899 Sarlin toimi asianajajana 1904–1906, kaakkoispiirin vaivaishoidonneuvojana 1906–1918 ja kolmannen piirin köyhäinhoidontarkastajana 1918–1920. Hän oli Köyhäinhoitolehden päätoimittaja 1913–1918 ja Fattigvårdsbladetin päätoimittaja 1913–1914. Sarlin oli Kuopion kaupungin vt. poliisimestarina 1917, Pohjois-Savon ja Kajaanin sotilaspiirin piiriesikunnan kansliapäällikkönä ja Kuopion kaupungin komendanttina 1918 sekä sotaorpojen huollon ohjaaja sosiaalihallituksessa 1918.

Sarlin luopui kansanedustajan paikastaan tultuaan valituksi Vaasan läänin maaherraksi vuonna 1920. Hän oli maaherrana vuoteen 1930 ja toimi tämän jälkeen Suomi-yhtiön tarkastajana 1930–1931 ja Helsingin kaupungin huoltotoimen toimitusjohtajana 1931–1945. Sarlin oli myös Huoltaja-lehden toimittajana 1918–1922 ja 1932–1937 sekä lehden päätoimittajana 1937–1951. Lisäksi Sarlin toimi Yhteiskunnallisen korkeakoulun opettajana 1937–1942.

Edistyspuolueen kansanedustajana Sarlin edusti Kuopion läänin läntistä vaalipiiriä 1919–1920 sekä Vaasan läänin itäistä vaalipiiriä vuosina 1930–1935 ja 1945–1948. Hän oli sosiaaliministerinä Kivimäen hallituksessa 1935–1936.

Presidentin valitsijamiehenä Sarlin toimi vuosien 1931, 1937, 1940 ja 1943 presidentinvaaleissa. Kunnallispolitiikassa hän oli mukana Kuopion kaupunginvaltuuston jäsenenä ja rahatoimikamarin puheenjohtajana.

Bruno Sarlin oli naimisissa vuodesta 1906 Signe Dagmar Johanna Hallbergin kanssa. Heidän poikansa oli toimitusjohtaja, pääkonsuli Juhani Saraste.

Lähteet 

Kansanedustajat
Kansallisen Edistyspuolueen poliitikot
Suomen sosiaaliministerit
Vaasan läänin maaherrat
Kuopion kaupunginvaltuutetut
Pohjois-Savon vaalipiiri
Vaasan läänin itäinen vaalipiiri
Suomalaiset asianajajat
Suomalaiset päätoimittajat
Suomen sisällissodan valkoiset
Vuonna 1878 syntyneet
Vuonna 1951 kuolleet
Julius Stjernvall

Julius Stjernvall (26. lokakuuta 1874 Mäntsälä – 6. toukokuuta 1939) oli suomalainen vuorineuvos ja Kone- ja Siltarakennus Oy:n toimitusjohtaja.

Eversti-isänsä Carl Julius Stjernvallin ja isänisänisänsä luutnantti Hans Henrik Stjernvallin lailla Julius Stjernvall antautui ensin sotilasuralle. Hän kävi Haminan kadettikoulun ja valmistui sitten koneinsinööriksi Helsingin polyteknillisestä opistosta vuonna 1900. Hän oli aluksi Siemens & Halske -yhtiön palveluksessa Helsingissä noin kymmenen vuotta ja siirtyi sitten 1914 Kone- ja Siltarakennus Oy:n apulaisjohtajaksi. Hänestä tuli yhtiön toimitusjohtaja 1917. Kone- ja Siltarakennus Oy, myöhempi Wärtsilä, valmisti ensimmäisen maailmansodan aikana tykistön ammuksia sekä Venäjän laivaston laskuun suuria laivankorjaustöitä. Lisäksi tehtaan monipuoliseen tuotantoon kuului separaattoreita, rautatiesiltoja, sulfiittiselluloosan keittoastioita ja puserrettuja metallitavaroita. Laivoja rakennettiin yhtiön omissa veistämöissä. 1926 Kone- ja Siltarakennus Oy osti Hietalahden telakka- ja konepajan kaikki osakkeet ja siirsi laivanrakennuksen Hietalahdelle. 

Stjernvall oli aatelissäädyssä edustaja valtiopäivillä 1905–1906.

Ruotsalaista kansanpuoluetta edustanut Stjernvall toimi kauppa- ja teollisuusministerinä Ingmanin I hallituksessa 1918–1919. Hän oli mukana myös Helsingin kunnallispolitiikassa. Hänen mukaansa on nimetty Helsingin Kulosaaressa Stjernvallintie, vuodesta 1958 Vuorineuvoksentie.

Lähteet

Viitteet

Suomalaiset insinöörit
Vuorineuvokset
Suomen kauppa- ja teollisuusministerit
Suomalaiset aateliset
Suomen suuriruhtinaskunnan aatelissäädyn valtiopäivämiehet
Suomalaiset elinkeinoelämän vaikuttajat
Kone- ja Siltarakennus
Vuonna 1874 syntyneet
Vuonna 1939 kuolleet
Harri Syrjänen

Harri Syrjänen (s. 22. huhtikuuta 1969) on suomalainen kokki. Hän tuli tunnetuksi MTV3-kanavalla 1999–2004 esitetystä Kokkisota-ohjelmasta, jonka lisäksi hän teki samalle kanavalle ohjelmaa Soppamies. Syrjänen nähdään myös Kokkisodan syyskaudella 2017. Vuodesta 2010 hän on ollut yksi vakioesiintyjistä Nelonen-kanavalla esitettävässä Sokkokokki-ohjelmassa.

Syksyllä 2013 Syrjänen kilpaili Tanssii tähtien kanssa -ohjelman 8. tuotantokaudella, mutta joutui keskeyttämään kilpailun juuri ennen finaalilähetystä loukattuaan varpaansa.

Yksityiselämä 
Syrjäsellä on kolme lasta, vuonna 2009 syntynyt tytär, vuonna 2011 syntynyt poika sekä vuonna 2018 syntynyt tytär, jonka äiti on Syrjäsen kanssa avoliitossa asuva ääninäyttelijä Pauliina Virta. Kaksi ensimmäistä lasta ovat Syrjäsen aiemmasta avioliitosta.

Teoksia

Lähteet 

Suomalaiset kokit
Vuonna 1969 syntyneet
Elävät henkilöt
Candyking

Candyking AB on ruotsalainen Cloettan omistama makeis- ja välipala-alan yritys. Candykingillä ei ole omia tuotantolaitoksia, vaan se hankkii tuotteensa useilta eri toimittajilta. Yritys myy irtokarkkeja vähittäiskaupan myyntipisteissään sekä kuivattuja hedelmiä ja pähkinöitä Parrot-brändin alla.

Candyking aloitti toimintansa Ruotsissa nimellä Karamellkungen ja Suomessa toiminta alkoi nimellä Candyland vuonna 1990. Fazer-konserni osti Karamellkungenin ja Candylandin vuonna 1997 ja yhdisti ne yhdeksi yhtiöksi. Vuonna 2008 toiminta myytiin pääomasijoittaja Accent Equitylle. Ruotsalainen välipalatuotteiden toimittaja Parrots on ollut osa Candykingiä maaliskuusta 2009 alkaen.

Dani Evanoff osti Candykingin Accentilta vuoden 2016 lopulla. Toimitusjohtajana toiminut Evanoff myi pian tämän jälkeen Candykingin Cloettalle vuoden 2017 alussa noin 34 miljoonan euron kauppahintaan.

Lähteet

Aiheesta muualla 
 Candyking

Makeisteollisuus
Ruotsalaiset yritykset
Makeismerkit
Cloetta
Saksan Grand Prix 2002

Saksan Grand Prix 2002 oli Formula 1 -sarjan kauden 12. osakilpailu, joka ajettiin 28. heinäkuuta 2002 Hockenheimringillä Saksan Hockenheimissa.

Kilpailua dominoi koko viikonlopun ajan Michael Schumacher. Alex Yoong ei selviytynyt kilpailuun 107 % säännön takia. GP on jäänyt historiaan Arrowsin viimeisenä osakilpailuna.

Tulokset

Muuta 
 Enrique Bernoldin uran viimeinen kilpailu.
 Arrowsin viimeinen kilpailu.
 Kautta  varten Hockenheimringin rataprofiilia uudistettiin merkittävästi turvallisuuden ja katsojapaikkojen lisäämisen vuoksi. Rata sai kuljettajilta vaihtelevat arvostelut.  
 Mika Häkkinen ilmoitti kilpailuviikonlopun aikana lopettavansa Formula 1 -uransa.

Lähteet

Saksan Grand Prix
Rahvas

Rahvas eli säädyttömät oli väestöryhmä, jonka edustajia Suomessa oli 1800-luvulta 1900-luvun alkuun, jolloin Suomi irtautui Venäjän keisarikunnasta, noin 70 prosenttia koko maan väestöstä. Säädyttömät eivät kuuluneet mihinkään neljästä säädystä, jotka olivat aateli, papisto, porvaristo ja talonpojat. Säädyttömillä ei ollut edustusta Suomen suuriruhtinaskunnan valtiopäivillä.

Rahvas oli yleisesti käytettynä nimityksenä väestön alaluokalle 1500-luvulta lähtien. Sääty-yhteiskunnan alkaessa murtua 1800-luvulla muutti myös rahvaan määritelmä merkitystä, ja sillä alettiin tarkoittaa ennemmin eräänlaista roskaväkeä.

Toimeentulo
Säädyttömät tulivat toimeen vuokraamalla viljelysmaata, toimimalla työläisinä, palvelijoina kaupungeissa tai palkollisina maaseudulla.
Rahvas oli yleisesti ottaen köyhin kansanryhmä. He olivat niin köyhiä, että joillain heistä ei ollut edes mahdollisuutta elättää perhettä.

Torpparit

Torpparit olivat maanviljelijöitä, jotka olivat vuokranneet talonpojilta tai aateliskartanoiden omistajilta maata viljeltäväkseen. Torpan kontrahti oli sopimuskirja, joka kirjoitettiin, kun maatalon haltija otti torpparin itselleen töihin. Kumpikin joutui noudattamaan sopimuksessa olevia ehtoja. Vuokraaja oli yleensä aatelinen, rikas porvari tai talonpoika. Torpparit saattoivat saada käyttöönsä polttopuita omistajan metsästä tai uuden asunnon. Sen he joutuivat kuitenkin itse rakentamaan, jos isäntä antoi siihen lupakirjan.

Mäkitupalaiset, muonamiehet ja loiset

Mäkitupalaiset, muonamiehet ja loiset kuuluivat maaseudun köyhimpiin ihmisiin. He saivat toimeentulonsa talojen ja tilojen tilapäistöistä. Mäkitupalaiset ja muonamiehet asuivat omissa pienissä mökeissään, mutta loiset olivat niin köyhiä, että joutuivat nukkumaan toisten nurkissa ja välillä kerjäämäänkin. Loisilla ei ollut muuta omaisuutta, kuin itsensä ja se vaateparsi, joka heillä oli päällään. Sen takia heitä Länsi-Suomessa kutsuttiinkin itsellisiksi.

Lähteet
 WSOY Aikalainen 7-luokan historian oppikirja 
 Edita Kronikka 7-luokan historian oppikirja

Viitteet

Suomen historia
Sääty-yhteiskunta
Hedelmäpeli

Hedelmäpeli on eräs rahapeliautomaattien muoto. Klassisessa hedelmäpelissä yritetään saada kolme samaa kuviota samaan vaakasuoraan linjaan, jolloin kuvioista riippuen voittaa jonkinlaisen summan rahaa. Yleensä linjoja on vain yksi, mutta joissakin versioissa voittolinjoja on useampia.

Historia 
Ensimmäinen versio viiden rullan hedelmäpelistä julkaistiin New Yorkissa vuonna 1891. Rahapalkintojen sijaan tästä pokeriin perustuvasta 50 kortin pelistä saattoi oikeilla yhdistelmillä saada toimintaympäristöön sopivia palkintoja, kuten sikareita ja oluttuoppeja.  

Saksalaislähtöinen Charles Fey kehitti rahapalkintoja maksavan kolmekiekkoisen Liberty Bell -hedelmäpelin vuonna 1894. Pelin kiekoilla nähtiin hevosenkenkä, timantti, pata, sydän ja kello. Samoja symboleita käytetään yhä monissa hedelmäpeleissä.  

Ensimmäinen videohedelmäpeli kehitettiin Las Vegasissa vuonna 1976. Ensimmäiset versiot pelistä otettiin koekäyttöön Las Vegasin kuuluisassa Hilton-hotellissa. 1980-luvulla markkinoille tulivat tietokoneistetut hedelmäpelit ja pelien pelaaminen tuli mahdolliseksi myös setelirahalla. 

Hedelmäpelit saapuivat Suomeen 1960-luvulla, ja ensimmäiset kolikkopelit löytyivät Linnanmäen huvipuistosta. Suomessa hedelmäpelit toimivat RAY:n ja sittemmin Veikkauksen valvonnan alaisuudessa. 

Vuosien saatossa on hedelmäpelikoneesta nähty erilaisia versioita ja nykyään myös internetistä löytyy nettikasinoita, joilla on suuri valikoima erilaisia hedelmäpelejä.

Pelin kulku 
Hedelmäpelit ovat suhteellisen helppokulkuisia ja kaikkien perusidea on sama, vaikka nykypäivänä peleistä onkin kehitetty erilaisia muotoja ja erikoisia teemapelejä. 

Pelaaja laittaa rahan koneeseen, painaa nappia tai vetää vipua ja kiekot lähtevät pyörimään ruudulla. Pienen ajan kuluttua ne pysähtyvät itsekseen ja mikäli yhdellä (tai joissakin pelimuodoissa useammalla) rivillä on sama kuvio, pelaaja voittaa.

Lähteet 

Rahapelit
Elektroniset pelit
Howard Allen

Howard Arthur Allen (s. 10. helmikuuta 1949) on yhdysvaltalainen sarjamurhaaja. 

Allen teki rikokset lähellä kotiseutuaan Indianapolisissa. Hän on vastuussa kolmen 73–87-vuotiaan henkilön kuolemista. Kimppuun hyökkäämisen ohella hän usein ryösti uhreiltaan omaisuutta. 

Allenin ensimmäinen uhri oli Opal Cooper (85), jonka hän surmasi elokuussa 1974. Allen sai tuomion taposta ja armahduksen tammikuussa 1985. Hänen muut kuolonuhrinsa olivat Laverne Hale (87) ja Ernestine Griffin (73). Hän syyllistyi myös lukuisiin muihin murtoihin, omaisuusrikoksiin ja pahoinpitelyihin, jotka eivät kuitenkaan johtaneet asianomaisten kuolemaan.

Allen tuomittiin keväällä 1988 88 vuodeksi vankilaan ja 11. kesäkuuta kuolemaan. Hän on afroamerikkalainen.

Lähteet

Yhdysvaltalaiset sarjamurhaajat
Vuonna 1949 syntyneet
Elävät henkilöt
Pervyi kanal

Pervyi kanal (, ) on yksi Venäjän kolmesta päätelevisiokanavasta. Vuoden 2010–2011 katsojatilastojen mukaan kanava oli 17,8 %:n osuudella Venäjän  katsotuin kanava 18 vuotta täyttäneiden joukossa. Kanavalla on maailmanlaajuisesti yli 200 miljoonaa katselijaa.

Venäjän valtio omistaa virallisesti 51 prosenttia Pervyi kanalista (1TV). Kanava on perustettu 1995. Sen päämaja sijaitsee Ostankino-keskuksessa, lähellä Ostankino-tornia, Ostankinossa, Moskovassa.

Muut kaksi Venäjän päätelevisiokanavaa ovat NTV ja Rossija 1.

Historia

Televisiokanavan nimi oli ennen vuotta 2002 ORT (). Venäjän valtio omisti 51 prosenttia kanavasta. Vielä tuolloin vähemmistöosuuden 49 prosenttia omisti Boris Berezovski. Sukellusvene Kurskin onnettomuuden aikana televisiokanava kritisoi Venäjän poliittisen johdon toimia ja presidentti Vladimir Putinia henkilökohtaisesti.

Vuodesta 2000 alkoi prosessi, jonka seurauksena Berezovski pakotettiin luopumaan televisiokanavan osakkeista vuonna 2001. Oligarkki Roman Abramovitš osti osakekannan Berezovskilta ja Badri Patarkatsišvililta 150 miljoonan US-dollarin hintaan ja maksoi heille lisäksi 14 miljoonaa kaupan menemiseksi läpi. Rekisteriin oli omistajaksi merkitty kaksi tuntematonta offshore-yhtiötä.

Uusi johto muutti vuonna 2002 kanavan nimeksi Pervyi kanal, suomeksi Ykköskanava. Samalla kanava lopetti Venäjän poliittisen johdon kritisoimisen.

Pervyi Kanal järjesti vuoden 2009 Eurovision laulukilpailun.

Lähteet

Aiheesta muualla 

 Pervyi kanal – kotisivut 

Venäläiset televisiokanavat
Vuonna 1995 perustetut televisiokanavat
Pythagoraan kolmikko

Pythagoraan kolmikko on joukko, joka koostuu kolmesta positiivisesta kokonaisluvusta a, b ja c siten, että a2 + b2 = c2. Kolmikko ilmoitetaan yleensä muodossa (a, b, c), ja yksi tällainen esimerkki on (3, 4, 5). Jos (a, b, c) on Pythagoraan kolmikko, myös (ka, kb, kc) on sellainen jokaiselle positiiviselle kokonaisluvulle k.

Pythagoraan kolmikon nimi juontuu Pythagoraan lauseesta, jonka ratkaisu jokainen Pythagoraan kolmikko on. Kuitenkaan Pythagoraan lauseen kaikki ratkaisut eivät ole Pythagoraan kolmikoita. Esimerkiksi a = b = 1 ja c = √2 on Pythagoraan lauseen yksi ratkaisu, mutta (1, 1, √2) ei ole Pythagoraan kolmikko, koska √2 ei ole kokonaisluku vaan irrationaaliluku.

Jaottomat Pythagoraan kolmikot 
Pythagoraan kolmikko on jaoton, jos a ja b ovat keskenään jaottomia. Seuraavien jaottomien Pythagoraan kolmikoiden hypotenuusa (c) on pienempi kuin 100:

Muunnelmia 
Joukkoa, joka koostuu neljästä positiivisesta kokonaisluvusta a, b, c ja d, jotka ratkaisevat yhtälön  a2 + b2+ c2 = d2, kutsutaan Pythagoraan nelikoksi.

Ranskalainen matemaatikko Pierre de Fermat väitti vuonna 1637, ettei ole olemassa positiivisista kokonaisluvuista a, b ja c koostuvaa kolmikkoa, joka ratkaisisi yhtälön an + bn = cn, missä n on kahta suurempi kokonaisluku. Väittämä tunnetaan Fermat'n suurena lauseena, jonka todisti Andrew Wiles vuonna 1995.

On olemassa neljän positiivisen kokonaisluvun a, b, c ja d joukkoja, jotka ratkaisevat yhtälön a3 + b3+ c3 = d3. Pienin tällainen joukko on (3, 4, 5, 6).

Lähteet 

 MathWorld: Pythagorean Triple

Viitteet 

Lukuteoria

no:Pythagoras’ læresetning#Pytagoreiske tripler
Christian Pampel

Christian Pampel (6. lokakuuta 1979) on saksalainen lentopalloilija. Suuren hyökkäysulottuvuuden omaava Pampel on pelannut urallaan monissa eri joukkueissa sekä Saksassa, Kreikassa että Italiassa.

Ura 
Pampel aloitti pääsarjauransa VfB Friedrichshafen, Saksan bundesliigassa. Hän voitti heti uransa ensimmäisellä kaudella Saksan mestaruuden ja cupin. Seuraavalla kaudellaan VfB Friedrichshafenissa hän voitti Saksan cupin. Kolme vuotta VfB Friedrichshafenissa pelattuaan Pampel siirtyi pelaamaan Italiaan Esse-ti Carilo Loreton joukkueeseen, A2-liigaan. Italiassa hän nousi avauskautensa jälkeen Italian A1-liigaan Valentinon joukkueessa. Vuoden Valentinossa oltuaan Pampel siirtyi vuodeksi Kreikan liigaan Olympiakosin joukkueeseen, josta hän jatkoi edelleen Sempre Volley Padovaan, Italian A1-liigaan. Samassa joukkueessa pelasivat tuolloin suomalaiset Mikko Esko, Simo-Pekka Olli ja hakkuri Matti Hietanen. Padovassa Pampel pelasi kaksi kautta kunnes päätti palata Lentopallon Mestareiden liigan voittaneen VfB Friedrichshafen riveihin.

Muuta 
Saksassa Pampel on valittu vuoden parhaaksi pelaajaksi 2003, jolloin Saksa sijoittui EM-kilpailuissa seitsemänneksi.

Saavutuksia
 9. sija maailmanmestaruuskilpailuissa 2006
 Italian cupin hopeaa 2006
 4 Saksan mestaruutta
 4 Saksan cup-mestaruutta
 Lentopallon Mestareiden liigan hopeaa 2000
 7. sija EM-kisoissa 2003
 toiseksi paras pisteiden tekijä EM-kisoissa 2003
 vuoden pelaaja Saksassa 2003
 kuukauden pelaaja Italiassa 2006

Joukkueet 
2007-2008 A VfB Friedrichshafen  
2006-2007 A1 Antonveneta Padova
2005-2006 A1 Giotto Padova
2005-2006 A Olympiakos Pireo  
2004-2005 A1 Tonno Callipo Vibo Valentia
2003-2004 A2 Esse-ti Carilo Loreto 
2001-2003 A VfB Friedrichshafen   

Saksalaiset lentopalloilijat
Vuonna 1979 syntyneet
Elävät henkilöt
Vrams Gunnarstorpin linna

Vrams Gunnarstorpin linna on linna Bjuvin kunnassa, Skånessa, Ruotsissa.

Historia 
Linnan rakensi alun perin tanskalainen aatelismies Jørgen Vind (1593–1644), joka rakennutti linnan alun perin metsästysmajaksi, joka oli tarkoitettu virkistyskäyttöön Ranskan inspiraation pohjalta. Linnaa alettiin rakentaa 1500-luvulla ja se valmistui todennäköisesti vuonna 1636, kun kattomaalauksesta löydettiin päivämäärä. Vuonna 1838 se siirtyi Ruotsin eduskunnan jäsenen Rudolf Tornérhjelmin (1814–1885) hallintaan. Berchin perheen jäsenet vaihtoivat sen vastineeksi Össjön linnasta ja 17 tynnyristä kultaa. Linnan nykyinen ulkoasu on peräisin 1800-luvun puolivälistä. Vrams Gunnarstorpin linna kunnostettiin perusteellisesti 1850-luvulla tanskalaisen arkkitehdin Michael Gottlieb Bindesbøllin (1800–1856) johdolla.

Nykytilanne 
Linnaa ympäröi kivetty sisäpiha, jossa on kahdeksankulmainen suihkulähde ja joka oli olemassa jo Linnaeuksen vieraillessa linnassa vuonna 1749. Nykyinen omistaja on Rudolf Tornerhjelm ja linna on ollut suvun omistuksessa vuodesta 1839. Nykyään linnassa asuvat Rudolf ja Amelie Tornerhjelm. Wrams Gunnarstorpin linna on luokiteltu rakennusmuistomerkiksi vuodesta 1983 ja linnan puisto kuuluu myös tämän suojelun piiriin. Linna edustaa alankomaalaista renessanssia, niin sanottua Kristian IV:n tyyliä.

Lähteet

Aiheesta muualla 
 Tietoa linnasta 
 Slottsguiden 
 Bjuvsnytt: Vrams Gunnarstorps park fortsatt stängd  
 Länsstyrelsen Skåne: Slottsmiljön vid Vrams Gunnarstorp 

Bjuvin kunta
Skånen läänin linnat
Vittskövlen linna

Vittskövlen linna () on linna Ruotsin Skånessa, Kristianstadin kunnassa. Se on yksi parhaiten säilyneitä pohjoismaisia renessanssilinnoja, ja yksi suurimmista linnoista Skånessa. Linnan rakennutti Jens Brahe 1500-luvulla puolustuslinnaksi. Nykyisin linna on Stjernswärdin suvun yksityisresidenssi. 

Linnan liepeillä on puutarha, jonka on suunnitellut arkkitehti Adolf Fredrik Barnekow 1700-luvun jälkipuoliskolla. Lisäksi alueella sijaitsee vuoden 1840 tienoilta peräisin oleva englantilaistyylinen puisto. Linnan maatilarakennukset ovat peräisin 1800-luvun keskivaiheilta, ja niiden rakennustyyli jäljittelee keskiaikaista rakennustyyliä. Niiden suunnittelusta on vastannut professori Carl Georg Brunius.

Aiheesta muualla 

 Tietoa linnasta  
 Slottsguiden 

Skånen läänin linnat
Kristianstadin kunta
Lee Brennan

Lee Anthony Brennan (s. 27. syyskuuta 1973) on englantilainen laulaja-lauluntekijä. Hän tuli tunnetuksi 1990-luvun brittiläisen poikabändi 911:n jäsenenä. 

Brennan syntyi Carlislessa ja meni 14. syyskuuta 2006 naimisiin popmuusikko Lindsay Armaoun kanssa. 

911-yhtye hajosi vuonna 2000. Brennan on jatkanut sen jälkeen uraansa lauluntekijänä.

Aiheesta muualla 
 Viralliset sivut 

Englantilaiset laulajat
Brittiläiset lauluntekijät
Vuonna 1973 syntyneet
Elävät henkilöt
Southampton FC

Southampton Football Club (lempinimi: The Saints) on southamptonilainen jalkapalloseura, joka pelaa Englannin korkeimmalla sarjatasolla, Englannin Valioliigassa. Kaudella 2015–2016 joukkue sijoittui kuudenneksi Englannin Valioliigassa.

Kotiottelunsa se pelaa St Mary’s Stadiumilla, jonne se muutti vuonna 2001 The Dellistä. Seuraa on kutsuttu nimellä The Saints (Pyhimykset) sen perustamisesta 1885 lukien, johtuen seuran historiasta Englannin pyhän Marian kirkon nuorten miesten yhdistyksen jalkapallojoukkueena. Seura perustettiin nimellä St Mary’s Church of England Young Men’s Association (St Mary’s Y.M.A) ja sen peliasu on alusta saakka ollut pääosin punavalkoinen. 

Joukkue on voittanut FA Cupin kerran, vuonna 1976. Finaaliin se on yltänyt myös vuosina 1900, 1902 ja 2003. Vuoden 1900 FA Cupin loppuottelun joukkue hävisi Burylle maalein 0–4 ja vuoden 1902 uusintaottelussa Sheffield Unitedille 1–2. Joukkueen korkein liigasijoitus on toinen sija kaudelta 1983–1984.

Southampton putosi Valioliigasta 15. toukokuuta 2005 27:n peräkkäisen mestaruusliigavuoden jälkeen. Joukkue nousi takaisin Valioliigaan kaudella 2011–2012 pelattuaan vielä pari kautta aiemmin kolmannella sarjatasolla ykkösliigassa.

Siirtohistoria
Päivitetty 18. huhtikuuta 2017.

2010-luku

2000-luku

1990-luku

Pelaajien siirtoennätykset
Tilanne 12. heinäkuuta 2016.

Kalleimmat ostot

Kalleimmat myynnit

Valmentajat

Eniten liigamaaleja
185 Mick Channon 1966–1977 & 1979–1982
161 Matthew Le Tissier 1986–2002
160 Terry Paine 1956–1974
156 Bill Rawlings 1920–1927
154 George O’Brien 1959–1966
145 Derek Reeves 1954–1963
134 Ron Davies 1966–1973
106 Rickie Lambert 2009–2014
97 Martin Chivers 1962–1968

Entisiä pelaajia 
  Antti Niemi
  Matthew Le Tissier
  Alan Shearer
  Peter Shilton
  Kevin Davies
  Wayne Bridge
  Gareth Bale
  Theo Walcott
  Alex Oxlade-Chamberlain
  Adam Lallana
  Sadio Mane
  Virgil van Dijk
  Luke Shaw

Lähteet

Aiheesta muualla 

 Seuran virallinen sivusto

Englantilaiset jalkapalloseurat
Vuonna 1885 perustetut urheiluseurat
Hampshiren urheilu
Southampton
Seulonnan keskeiset artikkelit
Ulla Bogdanoff

Ulla Bogdanoff (ent. Lehtinen)  (30. joulukuuta 1944 Raahe – 12. tammikuuta 2017 Helsinki) oli suomalainen lastentarhanopettaja ja entinen kansanedustaja Helsingin kaupungin vaalipiiristä (1984–1987). 

Bogdanoff nousi eduskuntaan varasijalta syyskuussa 1984 Reijo Enävaaran kuoltua. Bogdanoff edusti Suomen maaseudun puoluetta, kunnes hän helmikuussa 1986 loikkasi Perustuslailliseen oikeistopuolueen ryhmään. Bogdanoff kuului sen jälkeen Suomen Keskustaan. 

Ulla Bogdanoffilla on vuonna 1966 syntynyt tytär Mira Kristiina.

Aiheesta muualla 
 

Kansanedustajat
Perustuslaillisen oikeistopuolueen poliitikot
Suomen maaseudun puolueen poliitikot
Suomen Keskustan poliitikot
Helsingin kaupunginvaltuutetut
Helsingin vaalipiiri
Suomalaiset opettajat
Vuonna 1944 syntyneet
Vuonna 2017 kuolleet
Salme Katajavuori

Salme Vuokko Katajavuori (o.s. Alanne, 2. toukokuuta 1912 Turku – 8. syyskuuta 2016 Helsinki) oli suomalainen poliitikko ja kansanedustaja.

Perhe
Katajavuoren vanhemmat olivat vakuutustarkastaja Frans Oskar Alanne ja Linda Elvira Ilmanen. Hän meni vuonna 1944 naimisiin osastonjohtaja Kauko Ilmari Katajavuoren kanssa ja sai tyttäret Marjut (s. 1945) ja Virve (s. 1947).

Koulutus ja työura
Katajavuori valmistui ylioppilaaksi vuonna 1932 ja suoritti alemman oikeustutkinnon vuonna 1936. Hän oli oppiarvoltaan varanotaari ja ammatiltaan toimitusjohtaja.

Kansanedustajana
Katajavuori oli kansanedustaja Helsingin kaupungin vaalipiiristä vuosina 1970–1975. Hän edusti ensin Kansallista Kokoomusta, ja helmikuusta 1973 alkaen Perustuslaillista kansanpuoluetta. Katajavuori palasi kokoomukseen vuonna 1976. 

104 vuoden ikäiseksi elänyt Katajavuori on Suomen kaikkien aikojen vanhimmaksi elänyt kansanedustaja.

Muu poliittinen toiminta
Katajavuori oli presidentin valitsijamies vaaleissa 1968 ja kuului Helsingin kaupunginvaltuustoon vuosina 1954–1977. Hän oli Perustuslaillisen kansanpuolueen naisten liiton puheenjohtaja.

Lähteet

Viitteet

Aiheesta muualla 
 Salme Katajavuoren muistokirjoitus Helsingin Sanomissa

Kansanedustajat
Kansallisen Kokoomuksen poliitikot
Perustuslaillisen oikeistopuolueen poliitikot
Helsingin kaupunginvaltuutetut
Helsingin vaalipiiri
Yli satavuotiaiksi eläneet suomalaiset
Vuonna 1912 syntyneet
Vuonna 2016 kuolleet
Matti Kekki

Matti Kekki (11. maaliskuuta 1868 Antrea – 11. maaliskuuta 1933 Viipuri) oli suomalainen agronomi ja maanviljelijä sekä kansanedustaja vuosina 1910–1911 ja 1919–1922.

Kekki oli Viipurin läänin itäisestä vaalipiiristä. Hän edusti vuonna 1910 Nuorsuomalaista puoluetta ja vuosina 1919–1921 Edistyspuoluetta. 

Kekki toimi maanviljelijänä Viipurissa, kunnes kuoli siellä 65-vuotispäivänään 1933.

Lähteet

Aiheesta muualla 

Kansanedustajat
Nuorsuomalaiset poliitikot
Kansallisen Edistyspuolueen poliitikot
Viipurin läänin itäinen vaalipiiri
Vuonna 1868 syntyneet
Vuonna 1933 kuolleet
Lise Thibault

Lise Thibault (s. 2. huhtikuuta 1939) on kanadalainen poliitikko, joka toimi Québecin varakuvernöörinä vuosina 1997 – 2007. Häntä edelsi Jean-Louis Roux. Thibault'n seuraajaksi nimettiin Pierre Duchesne (s. 1940).

Thibault vammautui nuoruusvuosinaan pulkkaonnettomuudessa ja on istunut siitä lähtien pyörätuolissa. Hän kärsi helmikuussa 2005 aivohalvauksen.

Vuonna 2015 Thibault tuomittiin valtion varojen kavaltamisesta. Hän oli laskuttanut aiheettomasti kuluja sekä provinsslta että liittovaltiolta, ja joutui maksamaan 200 000 Kanadan dollaria Kanadan valtiolle ja  100 000 Quebeckille. Lisäksi hänet tuomittiin puoleksitoista vuodeksi vankeuteen.

Lähteet 

Kanadalaiset poliitikot
Vammaiset poliitikot
Vuonna 1939 syntyneet
Elävät henkilöt
Rossija 1

Rossija 1 () on yksi Venäjän kolmesta päätelevisiokanavasta. Se on täysin Venäjän valtion omistama. Kanava on perustettu 13 toukokuuta. 1991 Omistusta hallinnoi Venäjän valtiollinen televisio- ja radioyritys (). Pääkonttori sijaitsee Moskovassa. Omistajayrityksen yritysmuoto FGUP tarkoittaa federatiivista valtion unitaarista yritystä, jonka on lain mukaan ajettava valtion etua.

Pääkanava Rossija 1:n lisäksi VGTRK:n muita keskeisiä kanavia ovat uutiskanava Rossija 24, lastenkanava Karusel, kulttuurikanava  Kultura (Rossija K), Russki roman, Rossija-RTR (Moja Planeta), sekä tiedekanava Nauka 2.0 ja pääkaupunkiin keskittyvä Moskva 24.

Muut kaksi Venäjän päätelevisiokanavaa ovat NTV ja Ykköskanava.

Historia

Televisiokanavan nimi oli aikaisemmin RTR () ja sitten Rossija. Kanava noudattaa uutisoinnissa Venäjän poliittisen johdon Kremlin sanomaa.

Lähteet

Aiheesta muualla 

 Rossia 1 -kanava livenä netissä  (russia.tv)
 Rossijan kotisivu  
 VGTRK - Venäjän valtiollinen televisio ja radioyritys 

Venäläiset televisiokanavat
Vuonna 1991 perustetut televisiokanavat
Funkmaster Flex

Funkmaster Flex (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex. 

DJ:nä Funkmaster Flex on palkittu viidellä kultalevyllä. Funkmaster Flex omistaa autojen ja moottoripyörien kustomointiyrityksen nimeltä Team Baurtwell. Team Baurtwellin asiakkaita ovat lähinnä kuuluisuudet, kuten Sean Combs, Shaquille O'Neal ja Mariah Carey. 

Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn Custom Car and Bike Show Tour. Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen. 

Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään Car Wars with Funkmaster Flex ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007.

Diskografia

Mixtapet 
 The Mix Tape Volume 1: 60 Minutes of Funk (1995)
 The Mix Tape Volume 2: 60 Minutes of Funk (1997) (Gold)
 The Mix Tape Volume 3: 60 Minutes of Funk, The Final Chapter (1998) (Gold)
 The Tunnel (collaboration with Big Kap) (1999) (Gold)
 Vibe Hits, Vol. 1 (2000)
 The Mix Tape Volume 4: 60 Minutes of Funk (2000) (Gold)
 The Mix Tape Volume 5: 60 Minutes of Funk (2002)
 My Lifestyle (2002)
 Funkmaster Flex Car Show Tour (2005)

Televisiosarjat
Ratissa Funkmaster Flex (, SpikeTV)
All Muscle with Funkmaster Flex (ESPN) 
Car Wars with Funkmaster Flex (ESPN2)

Aiheesta muualla
Virallinen kotisivu
Team Baurtwellin kotisivu

Lähteet 

Yhdysvaltalaiset hip hop -artistit
Yhdysvaltalaiset DJ:t
Yhdysvaltalaiset juontajat
Vuonna 1968 syntyneet
Elävät henkilöt
Irmeli Jung

Leena Irmeli Jung (s. 29. toukokuuta 1947 Tampere) on suomalainen valokuvaaja.

Henkilöhistoria
Jung suoritti valokuvaajan kisällintutkinnon Hannoverissa Saksassa 1960-luvun lopulla, mutta siirtyi 1970-luvun alussa Pariisiin, jossa hän toimi valokuvaajana. Hänen erikoisalaansa ovat muotokuvat, ja erityisesti hänet tunnetaan ranskalaisen chansonlaulaja Juliette Grécon kuvaajana. Grécosta hän on tehnyt myös valokuvakirjan (1991), samoin kuin filosofi Emil Cioranista (1989). Jung on työskennellyt Suomessa vuodesta 2003. Hän on ottanut presidentti Tarja Halosen toisen kauden alussa otetun virallisen muotokuvan.

Jungille myönnettiin valtion taiteilijaeläke keväällä 2008.

Teokset 
Cioran. L'Elan vers le pire, Irmeli Jung, Gallimard, 1989.
Juliette Gréco, Irmeli Jung. Textes de Régine Deforges, Imprimerie Nationale, 1990.
Juliette Gréco, Josyane Savigneau, Actes Sud, 1998. 
Emil Cioran, Irmeli Jung, Centrul Cultural Sindan Cluj, 2000.

Lähteet 
Turun Sanomat Luettu 29.5.2007
 Helsingin Sanomat 29.5.2007 s.C7

Viitteet

Aiheesta muualla 
Irmeli Jungin sivusto

Suomalaiset valokuvaajat
Vuonna 1947 syntyneet
Elävät henkilöt
Lasse Riitesuo

Lasse Riitesuo (s. 24. heinäkuuta 1977) on suomalainen kaukalopallon, salibandyn ja jääkiekon pelaaja. Hän aloitti Salibandyliigauransa Jyväskylän Happeessa vuonna 2001 24-vuotiaana. Riitesuo pelaa numerolla 97.

Ura 
Riitesuo jakaa Salibandyliigan yhden ottelun piste-ennätyksen (10) Henri Johanssonin ja Sami Johanssonin kanssa sekä yhden ottelun maaliennätyksen (9) H. Johanssonin kanssa. Hän siirtyi syksyllä 2007 Sveitsin mestarijoukkue Wiler-Ersigeniin, jossa hän pelasi 14 ottelua tehden niissä tehot 11+9=20. 

Riitesuo on edustanut Salibandyliigassa myö Seinäjoen Peliveljiä sekä Espoon Oilersia.
  
Riitesuo sai "Karkkipistooli"-lempinimen kymmenen pisteen ennätysottelunsa vuoksi. "Karkkipistooli"-nimitys kuultiin ensimmäisenä Urheilukanavan salibandyselostajien suusta suorassa lähetyksessä, mutta alkujaan se on lähtöisin Riitesuon entiseltä pelikaverilta Jaakko "Kyy" Fredriksonilta.

Riitesuon Salibandyliigaura päättyi kauteen 2011-2012 jonka jälkeen hän jatkoi joukkueen managerina, (Hirviteatterin tirehtööri) mestaruuskauteen 2014 saakka jossa Happee kukisti Tampereen Classicin täpötäydellä Synergia-areenalla. Happeesta tuli Riitesuon managerivuosien aikana maailman seuratuin salibandyseura suuresti livestream lähetysten sekä aktiivisen sosiaalisen median hyödyntämisen vuoksi. 

Ennen salibandyuraa Riitesuo pelasi Kaukisliigassa 4 kautta ja 105 ottelua (1997-2001) (Trio ja GB) tehopistein 93+28. Kaudella 98-99 Trio saavutti SM-pronssia kukistettuaan Oulun Bandy-84:n lukemin 8-7. Riitesuo teki ottelussa 3 maalia.  

Salibandyuran jälkeen Riitesuo edusti Jyväskylän D-Kiekkoa jääkiekon II-divisioonassa 2013-2014 sekä Suomisarjassa 2015-2016.

Työura 

Riitesuo työskentelee Brande Oy:ssa bisnesmuotoilijana. Aiemmin hän työskenteli JYP Jyväskylä Oy:ssa, (kehityspäällikkö) sekä Sanomalehti Keskisuomalaisen, (asiakkuuspäällikkö) palveluksessa. Riitesuo on toiminut aiemmin yrittäjäosakkaana Zeropoint Finland Oy:ssa. Koulutukseltaan Riitesuo on tradenomi, Jyväskylän ammattikorkeakoulu.

Kaudet

Pudotuspelit 

 2003–2004 Happee 5 2 2 4 4 
 2004–2005 Happee 13 15 4 19 43 
 2008–2009 Oilers 3 0 0 0 0
 2009–2010 Happee 3 1 2 3 2
 2011–2012 Happee 7 5 5 10 4

 Yhteensä: 31 23+13=36

Maajoukkue 
Riitesuo on aiemmin pelannut kaksi maaottelua Tšekkiä vastaan keväällä 2005, tehden otteluissa yhden maalin. Riitesuo kutsuttiin takaisin maajoukkueeseen 7. helmikuuta 2009 pelattavaa Ruotsi-maaottelua varten. Maaottelut saivat jatkoa Tšekin Brnossa pelatussa neljän maan turnauksessa 6-9.11.2009. Riitesuo pelasi turnauksessa kaikki kolme ottelua tehoin 3+1=4. Pelattuja maaotteluita on tällä hetkellä siis seitsemän ja niissä on syntynyt yhteensä 5+1=6 tehopistettä.

Lähteet 
Todellinen urheilun moniosaaja! Lasse, 38, teki historiaa – ”Mikä on tekstiteeveellä, on urheilua” Ilta-Sanomat

Viitteet 

Suomalaiset salibandyn pelaajat
Vuonna 1977 syntyneet
Elävät henkilöt
Suomalaiset jääkiekkoilijat
Suomalaiset kaukalopalloilijat
Sami Paavola

Sami Paavola on  espoolainen taikuri. Hän on ravintolataikuuden Suomen mestari vuodelta 2013. Paavola on  nuorten lähitaikuuden Suomen mestari vuodelta 2004 ja sai Lasse Tiilikainen -kiertopalkinnon viihteellisimmästä ohjelmasta samana vuonna. Hän on myös Suomen Taikurit ry:n hallituksen jäsen.

Aiheesta muualla 

Kotisivut

Suomalaiset taikurit
Syntymävuosi puuttuu
Elävät henkilöt
Höytiä

Höytiä on kylä Keski-Suomessa, Uuraisten kunnassa. Höytiällä toimii muun muassa koulu (luokat 1–4), jonka yhteydessä (2015) rakennettu liikuntahalli.

Höytiällä on aktiivinen kyläyhdistys, mutta esimerkiksi kyläkauppa sieltä on jo lopetettu. Höytiä oli vuonna 1998 vuoden kylä Keski-Suomessa.

Kylällä on noin 300 asukasta. Suurin jokavuotinen tapahtuma Höytiällä on Höytiänpäivä heinäkuussa, joka järjestetään kyläyhdistyksen ja talkooporukan voimin.

Meteorologi Matti Huutonen on kotoisin Höytiältä.

Aiheesta muualla
Höytiän kyläyhdistys
Höytiän koulu

Lähteet

Uuraisen kylät